Dzidra Kuzmane

Dzidra Kuzmane (Vectirāne), plašākai publikai zināma kā ĶencisOtrā āda – Ķencis, la.lv (dzimusi 1930. gada 13. aprīlī Jaunpiebalgā Malas Līčupos) ir bibliotekāre, sabiedriska darbiniece, literāte, Triju Zvaigžņu ordeņa kavaliere.

 Biogrāfija 
Mācījusies Jaunpiebalgas draudzes skolā un vidusskolā. Strādājusi Jaunpiebalgas aptiekā. Beigusi bibliotekāru kursus. Kopš 1954. gada strādājusi Jaunpiebalgas bibliotēkā, vēlāk tās pašas bibliotēkas bērnu nodaļā. Kopš 1972. gada rudens, gadatirgu svētku sarīkojumos atveido brāļu Reiņa un Matīsa Kaudzīšu romāna "Mērnieku laiki" Ķenci.

Rakstījusi dzeju, pirmā publikācija laikrakstā Padomju Jaunatne 1949. gadā. Ar 8 dzejoļiem piedalījusies kopkrājumā "Man vārds ir uz mēles". Vairāku grāmatu autore, populārākā “Iz Ķenča gara gaišuma…” (2011. un 2017. izdevniecība Jumava).
Dzidras Kuzmanes veiksmes stāsts balstās uz vienkārša, sirds silta cilvēka spēju sniegt apkārtējiem prieku, nest pilsētas vārdu un kļūt par tās simbolu, kā arī atmodināt un iedzīvināt cilvēkos interesi par vēsturisku latviešu rakstnieku daiļrades darbu.

 Apbalvojumi 
 1998. gads – piešķirts Triju Zvaigžņu ordenis, V šķira Latvijas Vēstnesis, vestnesis.lv 
 2004. gads – Jaunpiebalgas goda cilvēks, nominācija "Mūža ieguldījums kultūrā" Pašvaldības apbalvojumi | Goda cilvēks- 2004 , jaunpiebalga.lv 
 2008. gads – 10 personības Jaunpiebalgā 2008 Avīze Piebaldzēniem , Jaunpiebalgas pagasta pašvaldības izdevums, Nr. 10 (131) 2008. gada novembris

 Bibliogrāfija
 "Dzidra Vectirāne-Kuzmane. Ķenča prātojumi un Līgotnes uz jaunās tūkstošgades sliekšņa" [Rīga: Apgāds Rasa ABC]: 2001;
 "Iz Ķenča gara gaišuma" Rīga, izdevniecība Jumava: 2017, 112 lpp. (ISBN: 9789984389394)
 "Man vārds ir uz mēles" Cēsis: [Kultūras biedrība "Harmonija"]: 1997.- 211.-219.lpp.;
 "Pieskāriens": (kristīga dzeja).- 2.[grām.].- Cēsis: Harmonija, Cēsu Kultūras biedrībac: [2014]
 "Kā sacīt jāsaka, dubultportrets" Sast. V. Johansone. Rēzekne: Latgales Druka, 2018, 316 lpp.; il.

 Atsauces 

 Video 
 Ratiņš Jaunpiebalgā. 1997., 

Kategorija:Triju Zvaigžņu ordeņa kavalieri
Kategorija:Jaunpiebalgā dzimušie